२४ दिसम्बर १९९७ से जारी श्री हीरालाल गुप्त स्मृति समारोह का आयोजन हीरालाल गुप्त स्मृति समिति तथा सव्यसाची कला ग्रुप के तत्वावधान में ड्रीमलैण्ड फ़नपार्क जबलपुर में दिनांक २४ दिसम्बर २०१२ को आयोजित किया गया. कार्यक्रम की अध्यक्षता पूर्व उप महाधिवक्ता उच्च न्यायालय मध्यप्रदेश श्री आदर्श मुनि त्रिवेदी जी ने की जबकि मुख्य अतिथि के रूप में श्री कृष्ण कान्त चतुर्वेदी पूर्व निदेशक कालिदास अकादमी ,मध्य प्रदेश थे. “स्वर्गीय हीरा लाल गुप्त स्मृति पत्रकारिता सम्मान ” से इस वर्ष वरिष्ठ पत्रकार श्री चैतन्य भट्ट को सम्मानित किया गया. कार्यक्रम में बड़ी संख्या में साहित्यिक सांस्कृतिक संस्थाओं के प्रतिनिधि, साहित्यकार, पत्रकार उपस्थित थे. सव्यसाची स्वर्गीया श्रीमती प्रमिला बिल्लोरे स्मृति सम्मान से इस बार संस्कारधानी के जाने माने उद्घोषक, राष्ट्र स्तरीय सामाजिक पत्रिका “सनाढ्य संगम” के यशस्वी संपादक श्री राजेश पाठक “प्रवीण” को नवाजा गयासंस्कारधानी की भावना के अनुरूप इस कार्यक्रम में हम स्वर्गीय रामेश्वर गुरु जी को भी स्मरण किया जाना इस कार्यक्रम की विशेषता थी. श्री श्याम बिहारी चतुर्वेदी ने स्व. रामेश्वर गुरु जी व्यक्तित्व पर विचार व्यक्त किये.